Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: 10/1993. (XII. 30) MüM rendelet előírásai szerint kell
Paragraph Index: 236

a) Az elérendő tudásszintek rendszere Ismeret: tények, fogalmak, tárgyak, jelenségek, folyamatok, műveletek, alapvető és meghatározó sajátosságainak, lényegi jegyeinek ismeretét jelenti. Szintjei: Felismerési (tájékozottsági) szint: — fogalmak, tárgyak, jelenségek tartalmi és formai jegyei alapján történő felismerése, tárgyak, eszközök, anyagok kiválasztása. Definíciós (megértési) szint: — fogalmak, törvények, törvényszerűségek és szabályok megértett, bevésett és rögzített ismerete. Rendezési (alkalmazási) szint: — fogalmak, törvények és szabályok, összefüggések logikai kapcsolatokat is magába foglaló ismerete. Képesség azok rendszerbe foglalására, általános és különös jegyeik kiemelése, felhasználásukkal logikai műveletek végzése.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes